सालाना आधार पर 13% की बढ़ोतरी हुई, फरवरी में 1.49 लाख करोड़ रहा था
GST collection in March grows 13% to Rs 1.60 lakh crore, second highest ever, मार्च में 1.60 लाख करोड़ का GST कलेक्शन: सालाना आधार पर 13% की बढ़ोतरी, फरवरी में 1.49 लाख करोड़ रहा था
सरकार ने मार्च 2023 में गुड्स एंड सर्विसेज टैक्स (GST) से 1.60 लाख करोड़ रुपए जुटाए हैं। सालाना आधार पर इसमें लगभग 13% बढ़ोतरी हुई है। पिछले साल मार्च 2022 में 1.42 लाख करोड़ रुपए का GST कलेक्शन हुआ था। वहीं एक महीने पहले फरवरी 2023 में ये 1.49 लाख करोड़ रुपए रहा था।
वित्त मत्रांलय के अनुसार, इस GST कलेक्शन में CGST के रूप में 29,546 करोड़ रुपए, SGST से 37,314 करोड़ रुपए और IGST के रूप में 82,907 करोड़ रुपए का कलेक्शन हुआ है। IGST की राशि में 42,503 करोड़ रुपए वस्तुओं के आयात पर लगने वाले टैक्स के रूप में वसूला गया है। मार्च-2023 महीने में अब तक का सबसे अधिक IGST कलेक्शन भी हुआ है। इस महीने में 10,355 करोड़ रुपए का टोटल सेस कलेक्शन किया गया, जिसमें इंपोर्ट ऑफ गुड्स से कलेक्ट किए गए 960 करोड़ रुपए शामिल हैं।
अब तक का दूसरा सबसे ज्यादा GST कलेक्शन 
फाइनेंशियल ईयर 2022-23 में अप्रैल महीने में सबसे ज्यादा GST कलेक्शन हुआ था। अप्रैल में ये 1.67 लाख करोड़ रुपए रहा था। इसके बाद सबसे ज्यादा GST कलेक्शन मार्च 2023 में 1.60 लाख करोड़ रुपए का रहा, जो अब तक का दूसरा सबसे ज्यादा GST कलेक्शन है। मार्च 2023 में अब तक के सबसे ज्यादा GST रिटर्न भी जमा किए गए हैं।
फाइनेंशियल ईयर 2022-23 में कैसा रहा GST कलेक्शन
पूरे फाइनेंशियल ईयर 2022-23 की बात की जाए तो इसमें टोटल 18.10 लाख करोड़ रुपए का GST कलेक्शन हुआ है। इसके आधार पर हर महीने GST कलेक्शन का औसत आंकड़ा 1.51 लाख करोड़ रुपए रहा है। वहीं फाइनेंशियल ईयर 2022-23 में GST का ग्रॉस रेवेन्यू, इससे पिछले फाइनेंशियल ईयर 2021-22 की तुलना में 22% ज्यादा रहा है।
